ΓΡΑΠΤΗ ΕΡΩΤΗΣΗ E-2656/99

υποβολή: Bart Staes (Verts/ALE) προς το Συμβούλιο

(13 Ιανουαρίου 2000)

Θέμα: Αποζημίωση βάσει κανονισμού της ΕΕ για (οδικά) ατυχήματα στην Ελβετία

Κενά που εμφανίζει η ελβετική νομοθεσία επιτρέπουν στις ασφαλιστικές εταιρίες να παραμελούν για μεγάλο χρονικό διάστημα τη χορήγηση αποζημιώσεως που απορρέει από την αστική ευθύνη. Αυτή η νομική ασάφεια θίγει και τουςπηκόους της Κοινότητας, θύματα (οδικών) ατυχημάτων στην Ελβετία, οι οποίοι βρίσκονται αντιμέτωποι με νομικές διαδικασίες που δεν οδηγούν σε δίκαιη αποζημίωση εντός λογικής προθεσμίας.

Η προτεινόμενη επικύρωση της Ελβετο-κοινοτικής σύμβασης μεταφορών εντός του 2000 πρέπει να αξιοποιηθεί προκειμένου να επιλυθεί αυτό το νομικό πρόβλημα. Οιπήκοοι της Κοινότητας πάντως δικαιούνται το αυτό επίπεδο προστασίας όπως και οι Ελβετοί στα δεκαπέντε κράτη μέλη της Ευρωπαϊκής Ένωσης. Για να ολοκληρώσουμε οφείλουμε να αναφέρουμε ότι ο πρώην πρόεδρος της Επιτροπής κ. Σαντέρ είχε ενημερωθεί εγγράφως στις 12 Ιουλίου 1998 και στις 27 Ιουλίου 1998 σχετικά με το εν λόγω πρόβλημα (επιστολές του καθηγητού δόκτορος Eric Suy, προέδρου της Φλαμανδικής Λέσχης Αυτοκινήτου και του Βέλγου αντιπροέδρου της κυβερνήσεως κ. Elio di Ruppo).

1. Ποιές πρωτοβουλίες έχει αναλάβει το Συμβούλιο προκειμένου να καλυφθούν τα κενά της ελβετικής νομοθεσίας που δημιουργούν καταστάσεις νομικής ασάφειας σε περίπτωση (οδικών) ατυχημάτων στην Ελβετία;

2. Θα χρησιμοποιήσει άραγε το Συμβούλιο τη διαδικασία επικύρωσης της Ελβετο-κοινοτικής σύμβασης μεταφορών προκειμένου να απαιτήσει από την Ελβετική κυβέρνηση «ταχεία, δίκαιη και λογική επίλυση» αυτού του νομικού προβλήματος; Εάν όχι, γιατί;

3. Σε ποιά περαιτέρω διαβήματα θα προβεί το Συμβούλιο προκειμένου να απαιτήσει από την ελβετική κυβέρνηση την εξεύρεση «δίκαιης και λογικής λύσης» του νομικού προβλήματος όσο το δυνατόν γρηγορότερα;

Απάντηση

(16 Μαρτίου 2000)

Όσον αφορά τα στοιχεία της ερώτησης τα οποία εμπίπτουν στις αρμοδιότητες του Συμβουλίου, το Συμβούλιο δηλώνει τα ακόλουθα:

1. Το Συμβούλιο θεωρεί ότι η συμφωνία περί μεταφορών με την Ελβετία αποτελεί ένα ισόρροπο σύνολο αμοιβαίων δικαιωμάτων καιποχρεώσεων. Η όσο το δυνατόν ταχύτερη εφαρμογή της θα είναι προς όφελος της Ένωσης. Η εν λόγω συμφωνία δεν καλύπτει ασφαλιστικά ζητήματα.

2. Το πρόβλημα των χρονοβόρων διαδικασιών επίλυσης των θεμάτων όσον αφορά τα οδικά ατυχήματα σε τρίτες χώρες έχει αναγνωριστεί από τα όργανα της ΕΕ και για το λόγο αυτό έχουν προετοιμαστεί να αντιμετωπίσουν το πρόβλημα αυτό με την 4η οδηγία ασφάλισης αυτοκινήτων σκοπός της οποίας είναι να δημιουργηθούν απλουστευμένες διοικητικές και νομικές διαδικασίες για την επίσπευση της καταβολής των αποζημιώσεων από τις ασφαλιστικές εταιρείες που καλύπτουν την αστική ευθύνη τηςπαιτίου πλευράς. Μετά την έγκριση από το Κοινοβούλιο των τροπολογιών κατά τη σύνοδο της ολομελείας του στις 15 Δεκεμβρίου 1999, η πρόταση αυτή θα τεθεί στο άμεσο μέλλον στη διαδικασία συνδιαλλαγής.

3. Ιδιαίτερα, όσον αφορά ατυχήματα μεταξύ κατοίκων της Κοινότητας και κατοίκων της Ελβετίας και τη βελτίωση των πρακτικών καταβολής των αποζημιώσεων εκ μέρους των ελβετικών ασφαλιστικών εταιρειών ως προς τα ανωτέρω ατυχήματα, αυτό μπορεί να επιτευχθεί μόνο μέσω της διαπραγμάτευσης διμερούς συμφωνίας περί αποζημιώσεων για οδικά ατυχήματα μεταξύ των συμβαλλομένων μερών.

4. Παρά την έλλειψη οποιουδήποτε πλαισίουποχρεωτικής καταβολής αποζημίωσης, οι ασφαλιστικές εταιρείες μπορούν πάντοτε να συνάπτουν εθελοντικές συμφωνίες περί πρακτικών αποζημίωσης.